  Наталья Тетерина Удмуртысь ньыль студентъёс «Егит ӧнерчиос» WorldSkills Russia VI йӧскалык чемпионатлэн йылпумъян люкетаз пыриськозы. Быръён люкетъёсты ортчем дышетскисьёс  6-12 гудырикошконэ Сахалин улосвылэ мынозы. Со сярысь элькунысь Дышетонъя но тодосъя министерстволэн пресс-службаез ивортэ. Кызьы шуэмын ивортонын, Удмуртиысь финалистъёс пӧлын Ижкарысь монтажной техникумын дышетскись Роман Акулов, со «Электромонтаж» ӧнеръя Приволжск Федерал округъя финалэ пыриськиз. Уваысь удысужлыко колледжысь студент Денис Хоробов «Эксплуатация сельскохозяйственных машин» ӧнеръя устоосыз пӧлы шедиз. Южно-Сахалинскын Веб-дизайн но разработка» ӧнеръя быгатонлыкъёссэ возьматоз Ижкарысь промышленностья но экономикая колледжысь Никита Каракулин. Устоез пӧрась ним понна Ижкарысь калыкез сюдон удысъя техникумын дышетскись Дарья Каткова вожвылъяськоз. Нырысьсэ финалэ сюреммылы ми туж шумпотӥськомы. Вань та дыр ӵоже пыриськисьёсын дышетӥсьёссы ужазы. Чемпионатлэн куронъёсызъя, соослы заданиослэн 70 процентэз тодмо. Кылемзэ чемпионат ортчон нуналэ шараялозы. Соос тодо заданиослэсь пуштроссэс, дасясько соослы. Соин ик финалын вормонлы оскиськом Александр Килин, Дышетонъя но тодосъя министерствоысь ӧнер дышетонъя но тодосъя ужъюртъёсъя ёзэтлэн кивалтӥсезлэн воштӥсезПусъемын, пыриськисьёсын ӵош чемпионатэ соослэн дышетӥсьёссы но элькунлэсь лидер Екатерина Емельянова мынозы.  Вожвылъяськонэ оглом 3 сюрс 500 куноос люкаськозы. WorldSkills Russia чемпионатэ пӧртэм улосвылъёсысь пыриськисьёс 62 ӧнеръя быгатонлыкъёссэс возьматозы.  Тегъёс: Дышетон егитъёс Удмуртия Дышетонъянотодосъяминистерство  